“หุ้นน้ำมันปาล์ม” เขียวยกแผง! VPO นำทีมพุ่ง 15% รับราคาสินค้าโภคภัณฑ์ปรับขึ้นต่อเนื่อง
"หุ้นน้ำมันปาล์ม" เขียวยกแผง! VPO นำทีมพุ่ง 15% คาดเก็งกำไรหลังราคาสินค้าโภคภัณฑ์ปรับขึ้น-ราคาน้ำมันปาล์มโลกยังสูง
"หุ้นน้ำมันปาล์ม" เขียวยกแผง! VPO นำทีมพุ่ง 15% คาดเก็งกำไรหลังราคาสินค้าโภคภัณฑ์ปรับขึ้น-ราคาน้ำมันปาล์มโลกยังสูง
20 ม.ค. 2565

ผู้สื่อข่าวรายงานงานว่าหุ้นกลุ่มน้ำมันปาล์มปรับตัวขึ้นยกแผง เมื่อเวลา 11:57  น. นำโดยหุ้น บริษัท วิจิตรภัณฑ์ปาล์มออยล์ จำกัด (มหาชน) หรือ VPO อยู่ที่ระดับ 2.38 บาท บวก 0.32 บาท หรือ 15.53% ด้วยมูลค่าซื้อขาย 491.14 ล้านบาท
บริษัท ชุมพรอุตสาหกรรมน้ำมันปาล์ม จำกัด (มหาชน) หรือ CPI ราคาอยู่ที่ 3.64 บาท บวก 0.32 บาท หรือ 9.64 ด้วย มูลค่าซื้อขายที่ 149.17 ล้านบาท
ด้านบริษัท ยูนิวานิชน้ำมันปาล์ม จำกัด (มหาชน) หรือ UVAN ราคาอยู่ที่ 7.00 บาท บวก 0.40 บาท หรือ 6.06% ด้วยมูลค่าซื้อขายที่ 26.55 ล้านบาท
ส่วนบริษัท สหอุตสาหกรรมน้ำมันปาล์ม จำกัด (มหาชน) หรือ UPOIC ราคาอยู่ที่ 7.00บาท บวก0.30 บาท หรือ 34.48% ด้วยมูลค่าซื้อขายที่ 3.94 ล้านบาท
ปิดท้ายบริษัท ล่ำสูง (ประเทศไทย) จำกัด (มหาชน) หรือ LST อยู่ที่ระดับ 6.35 บาท บวก 0.15 บาท หรือ 2.42% ด้วยมูลค่าซื้อขาย 8.14 ล้านบาท
นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ (ประเทศไทย) กล่าวว่า ราคาหุ้นกลุ่มน้ำมันปาล์มที่ปรับตัวขึ้น คาดมาจากนักลงทุนเข้าเก็งกำไรหลังราคาสินค้าโภคภัณฑ์ปรับตัวขึ้นต่อเนื่อง ขณะเดียวกันทิศทางราคาน้ำมันปาล์มในตลาดโลกก็ยังอยู่ในช่วงขาขึ้นเช่นกัน